Salada

Salada atawa daun sla (Lactuca sativa) adalah tumbuhan sayur nang rajin ditanam di dairah baiklim sadang maupun dairah tropika. Kagunaan utama adalah dijadiakan salad. Salada tapakai dalam pamakanan nangkaya sup, sandwich, wan kawa diubar. Celtuce (Salada asparagus) adalah salah sabuting parian nang dihasilkan matan batangnya, nang kawa dimakan mantah atawa dimasak.

Salada panambayan ditanam wan diharagu lawan urang Mesir kuno, nang maubahnya matan tanaman nang badaun lebar wan biginya digunakan gasan maambil minyak jadi tanaman pangan baharaga nang ditanam marga daunnya nang sigar wan biginya nang kaya minyak. Salada dibawa urang ka Yunani wan Romawi yang dudinya manyambat sayur nitu lawan lactuca, nang imbahnya dikuya urang ka basa Inggris jadi lettuce. 

Wayah tahun 50 M, banyak parian Salada hudah diitihi tagasnya, wan Salada rancak ditulis dalam tulisan abad partangahan. 

Salada baisi banyak vitamin K wan vitamin A nang baik, lawan jua folat wan zat besi. Salada nang takuntaminasi bahanu jadi pungkara wabah panyakit tumatan bakteri, virus, atawa parasit lainnya di nusia, nangkaya E.coli wan Salmonella.

 Jujuhutan